Honor 6X, najlacnejší telefón s duálnym fotoaparátom, je v predaji od 259 eur
Po štrnástich dňoch predpredajov začala značka smartfónov Honor predaj modelu Honor 6X. Očakávaný telefón má 5,5 "FullHD displej, 3GB operačnú a 32GB internú pamäť. Pýši sa predovšetkým vo svojej triede netradičným duálnym fotoaparátom a spoľahlivou čítačkou odtlačkov prstov. Od dnešného dňa je v predaji, a to za 259 eur. Honor 6X je tak najlacnejším telefónom […]
Po štrnástich dňoch predpredajov začala značka smartfónov Honor predaj modelu Honor 6X. Očakávaný telefón má 5,5 "FullHD displej, 3GB operačnú a 32GB internú pamäť. Pýši sa predovšetkým vo svojej triede netradičným duálnym fotoaparátom a spoľahlivou čítačkou odtlačkov prstov. Od dnešného dňa je v predaji, a to za 259 eur. Honor 6X je tak najlacnejším telefónom s duálnym fotoaparátom na našom trhu.
Na Slovensku bol predaj zahájený dnes, v utorok 14. marca 2017. Odporúčaná cena Honoru 6X je 259 EUR. Nový telefón bude v predaji u partnerov Hej.sk, Alza.sk, Nay Elektrodom, Datart, Mall.sk a tiež u operátora O2 SK.
Duálny fotoaparát s radom fotografických funkcií pre profi snímky
Zadnú stranu Honoru 6X ovládol predovšetkým hlavný duálny fotoaparát s kombinovaným rozlíšením 12 MPx a 2 MPx. Druhá šošovka umožňuje pri fotení využívať efektu širokej clony. Je tak možné meniť hĺbku ostrosti, a to už aj u zhotovených snímok. Predná selfie camera má príjemných 8 MPx. Možnosti oboch fotoaparátov rozširuje množstvo fotografických funkcií. Medzi nich patrí napríklad food mode, make-up mode , detekcia úsmevu, automatické skrášľovanie alebo napríklad manuálny profesionálny mód, v ktorom možno ručne nastaviť parametre snímania.
Kovové telo s prehľadným displejom
Elegantne zaoblené telo Honoru 6X disponuje 5,5″ FullHD IPS displejom s rozlíšením 1920 x 1080 px. Displej má 2,5D zakrivenie, ktoré ladí s celkovým vzhľadom telefónu. Nový telefón sa predáva v sivom, zlatom a striebornom prevedení.
Spoľahlivá čítačka odtlačkov prstov, NFC a Wi-fi bridge
Smartfón beží na Androide 6.0, ktorý doplňuje pohodlná nadstavba používateľského rozhrania EMUI vo verzii 4.1. Telefón však čoskoro získa aktualizáciu operačného systému a ako jeden z prvých lacných telefónov na našom trhu tak získa Android 7.0 Nougat a s ním EMUI 5.0. Samozrejmosťou je plná podpora LTE vo všetkých lokálnych pásmach. Pre bezpečnosť a ľahšie ovládanie telefónu je tu bleskurýchla čítačka odtlačkov prstov. Honor 6X podporuje systém dual SIM. Verzia dostupná na našom trhu je vybavená aj funkciou NFC. Užitočnou novinkou je tzv. Wi-fi bridge, ktorý umožňuje rozšíriť, zdieľať a zosilniť signál Wi-fi.
Výkon bez kompromisov
Honor 6X je poháňaný osemjadrovým chipsetom Kirin 655, ktorému sekunduje 3GB operačná pamäť. Zabudovaná 32GB pamäť telefónu je rozšíriteľná pomocou microSD karty. Výnimočnú výdrž telefónu zaisťuje batéria s kapacitou 3340 mAh.